Datum: 28.10.2019.

**SAOPŠTENJE ZA MEDIJE**

**Prijavite se na m:tel takmičenje za srednjoškolce**

*Okupi tim i „Lansiraj svoju ideju“, osvoji vrijedne nagrade i otputuj na svjetsku IT konferenciju.*

Treću godinu zaredom, kompanija m:tel je pokrenula takmičenje u izradi mobilnih aplikacija u Android™ OS-u ili iOS-u za mobilni telefon ili tablet, a koji se odnosi na srednjoškolce iz cijele BiH.

Prva faza ovog takmičenja podrazumijeva okupljanje timova sa najviše tri člana iz iste škole, te slanje ideja za mobilnu aplikaciju na adresu app.takmicenje@mtel.ba, a koja traje do 22. novembra ove godine.

Nakon slanja ideje, slijedi faza izrade aplikacija koje se m:tel-u šalju do 17. januara 2020. godine, te državno takmičenje i izbor najboljih do pet aplikacija u BiH.

Osim državnog, App takmičenje ima i regionalni karakter jer se, zahvaljujući regionalnom poslovanju Telekom Srbija Grupe, čiji je dio i kompanija m:tel, istovremeno organizuje i u Srbiji i u Crnoj Gori, pa će i ove godine pobjednici na bh. državnom takmičenju biti u prilici da se takmiče regionalno sa svojim vršnjacima iz Srbije i Crne Gore.

Promocija znanja, druženje sa vršnjacima iz regije, ali i bogate nagrade, kao i studijsko putovanje na neku od evropskih stručnih IT konferencija, dobri su razlozi da se uključite u ovo takmičenje! Čekamo vas!

Informacije o takmičenju, Opšte uslove, listu škola učesnica, te formular za prijavu možete pronaći na zvaničnoj internet adresi kompanije <https://mtel.ba/Press-centar/a14327-Napravi-tim-prijavi-se-i-ucestvuj-u-m-tel-app-takmicenju.html>

**m:tel – imate prijatelje!**